CELEX: 32004R1236
Language: hu
Date: 2004-07-05 00:00:00
Title: A Bizottság 1236/2004/EK rendelete (2004. július 5.) a vaj- és tejszínpiaci intervenció tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló 2771/1999/EK rendelet módosításáról

6.7.2004   
            
            
               HU
            
            
               Az Európai Unió Hivatalos Lapja
            
            
               L 235/4
            
         
      A BIZOTTSÁG 1236/2004/EK RENDELETE
   
   (2004. július 5.)
   a vaj- és tejszínpiaci intervenció tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló 2771/1999/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen a 10. cikkére,
   mivel:
   
               (1)
            
            
               A 2771/1999/EK bizottsági rendelet (2) 21. cikke meghatározza, hogy az eladásra kínált intervenciós vajat 1999. szeptember 1. előtt raktárba kell szállítani.
            
         
               (2)
            
            
               A vajpiac helyzetét és az intervenciós raktározásban lévő vajmennyiségeket tekintve, valamint figyelembe véve azt, hogy a vaj intervenciós árának 2004. július 1-jetől történő csökkentésének csökkenő piaci árakat kell eredményeznie, helyénvaló az, hogy a 2002. április 1-je előtt tárolt vajat eladásra kell ajánlani.
            
         
               (3)
            
            
               Az e határozatban előírt rendelkezések összhangban vannak a Tej- és Tejtermékpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 2771/1999/EK rendelet 21. cikkében az „1999. szeptember 1.” dátum helyébe a „2002. április 1.” dátum lép.
   2. cikk
   Ez a határozat az Európai Közösségek Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. július 5-én.
      
         
            a Bizottság részéről
         
         Franz FISCHLER
         
         
            a Bizottság tagja
         
      
   
   
      (1)  HL L 160., 1999.6.26., 48. o. A legutóbb a 186/2004/EK rendelettel (HL L 29., 2004.2.3., 6. o) módosított rendelet.
   
      (2)  HL L 333., 1999.12.24., 11. o. A legutóbb a 318/2004/EK rendelettel (HL L 55., 2004.2.24., 44. o.) módosított rendelet.